Cher (1966 albumas)

„Cher“ – trečiasis amerikiečių dainininkės ir aktorės Cher studijinis albumas, išleistas įrašų kompanijos „Imperial Records“ 1966 m. spalį. Cher vėl bendradarbiavo su Sonny Bono, Harold Battiste ir Stan Ross. Albumas yra sudarytas daugiausia iš koverių ir tik viena daina parašyta Sonny Bono. Šis albumas buvo sėkmingas ir užėmė 59-ąją vietą JAV Billboard 200 tope.

 Albumo informacija 
„Chèr“ buvo išleistas 1966 m. „Liberty Records“ dukterinės kompanijos „Imperial Records“, o prodiusuotas Sonny Bono.

Albumui vėl panaudota ta pati formulė kaip ir pirmiems dvejiems albumams: pertvarkyti koveriai ir naujos dainos, parašytos Sonny Bono specialiai Cher. Įrašuose juntama daugiau prancūziškos įtakos ir liaudies muzikos. Vienintelis šio albumo hitas JAV buvo Burt’o Bacharach’o daina „Alfie“ iš to paties pavadinimo Michael’o Caine’o filmo. Nors Cher versija buvo filmo garso takelis, tačiau Dionne Warwick versija laikoma geriausia.

Iš albumo buvo išleisti trys singlai: baladė „Alfie“, „I Feel Something in the Air“ ir „Sunny“. Tais pačiais metais Cher įrašė ir tris kitas dainas: „She’s No Better Than Me“, kuri buvo išleista antrojoje singlo „Alfie“ plokštelės pusėje, „Ma Piano (Per Non Svegliarmi)“ ir „Nel Mio Cielo Ci Sei Tu“, dainos „I Feel Something in the Air“ itališka versija, išleista antrojoje singlo „Ma Piano (Per Non Svegliarmi)“ plokštelės pusėje. Nors albumas ir nebuvo toks sėkmingas kaip du pirmieji, tačiau daina „Sunny“ sugebėjo patekti į geriausiųjų dešimtukus Europoje. „Alfie“ ir „I Feel Like Something’s In The Air“ taip pat pateko į topus, tačiau aukščiausios vietos, kurias pasiekė buvo 26-oji Kanadoje, 32-oji JAV ir 43-ioji Jungtinėje Karalystėje.

2005 m. gruodį šis ir kitas Cher albumas „With Love, Cher“ buvo perleisti vienu CD pavadinimu „Chèr/With Love“, kuriame yra visos dainos iš abiejų albumų.

 Albumo dainos 
 #  Daina  Kompozitoriai  Laikas Pirmoji plokštelės pusė  1.  „Sunny“ Bobby Hebb 3:06 2.  „Twelfth Of Never“ Jerry Livingston, Paul Francis Webster 2:14 3.  „You Don’t Have to Say You Love Me“ Pino Donaggio, Vito Pallavicini  2:45 4.  „I Feel Something in the Air (Magic in the Air)“ Sonny Bono 3:38 5.  „Will You Love Me Tomorrow“ Gerry Goffin, Carole King 2:55 6.  „Until It’s Time for You to Go“ Buffy Sainte-Marie  2:45 Antroji plokštelės pusė  1.  „Cruel War“  Paul Stookey, Peter Yarrow  3:40 2.  „Catch the Wind“ Donovan 2:13 3.  „Pied Piper“ Steve Duboff, Artie Kornfield 2:24 4.  „Homeward Bound“ Paul Simon 2:24 5.  „I Want You“ Bob Dylan 2:53 6.  „Alfie“ Burt Bacharach, Hal David 2:48

 Pozicijos topuose 
Topas (1966)PozicijaSertifikatasPardavimaiJAV Billboard 20059--Švedijos albumų topas44--

 Sudėtis 
 Cher – pagrindinis vokalas
 Sonny Bono – įrašų prodiuseris
 Harold Battiste – aranžuotojas, dirigentas
 Stan Ross – garso inžinierius
 Woody Woodward – meno vadovas

 Šaltiniai 

Kategorija:1966 albumai
Kategorija:Cher albumai